Lav et referat af nedenstående tekst:

Tekst:
Umiddelbart kan det virke tosset at betale for at blive bange. Men det var præcis, hvad spændings-elskende gæster gjorde fredag, hvor de købte sig adgang til en tur gennem et 1200 kvadratmeter stort lager fyldt med knogler, øjne og skuespillere. Formålet med aftenen var at skræmme livet af de mange gæster, som havde mod på at kigge forbi. - Over halvdelen styrter ud – de skal bare væk herfra. Det er jo verdens dårligste oplevelse, vi prøver at give folk, siger Kresten Thomsen, der er daglig leder af Aalborg Karneval, som står bag den skræmmende oplevelse. I spøgelseshuset kunne man møde alt fra små børn til flyvende genstande. Ruten gennem lagerbygningen var bygget op om en historie om en forsvunden kvinde, som gæsterne skulle finde. Turen gennem spøgelseshuset varede omkring en halv time, og undervejs i eftersøgningen stødte gæsterne på 40 såkaldte ”skræmmere”. Fredagens Horror Night var den første af fire i alt, og arrangørerne kan allerede nu melde alt udsolgt. Hør, hvad gæsterne tænker om oplevelsen her:

Referat:
Der var totalt udsolgt, da et hus i Nørresundby fredag var omdannet til et spøgelseshus.